ભાજપ દ્વારા કોઈપણ ધારાસભ્ય ભૂલથી પણ નોટાનો ઉપયોગ ન કરે તે માટે સાવચેત રહેવાની જાણકારી અપાશે. ધારાસભ્યોને ત્રણ ભાગમાં વહેંચી દેવાશે. જેમાં એકડો બગડો અને તગડો એમ ત્રણ મત આપવાના થતા હોઈને ભાજપના ત્રણ ઉમેદવારોને એકડાની ફાળવણી કરવા અંગે પણ ચર્ચા હાથ ધરાઈ હતી. ૪૮-૫૦ ધારાસભ્ય અમિત શાહને એકડો કરી મત આપશે. ત્યાર બાદ સ્મૃતિ ઈરાનીને અને બાકીના ૨૪-૨૬ ધારાસભ્ય બળવંતસિંહના નામની સામે એકડો કરશે. રક્ષાબંધનનો દિવસ ગુજરાતની રાજનીતિ માટે આજે મહત્ત્વનો બની રહેશે. ભાજપ પાસે હાલમાં એક અપક્ષ સહિત ૧૨૧ ધારાસભ્યનું સંખ્યાબળ છે. જી.પી.પી.ના નલિન કોટડિયા ભાજપને વોટ આપે તો ૧૨૨ થાય. એનસીપીએ વલણ સ્પષ્ટ નથી કર્યું.